Heath Andrew Ledger (4 April 1979, Perth, Australië – 22 Januarie 2008, New York Stad, Verenigde State) was 'n Oscar-benoemde Australiesgebore akteur. Nadat hy in die negentigerjare in 'n paar televisiereekse gespeel het, het hy vir hom 'n naam in Hollywood gemaak. Hy het in 'n paar suksesvolle rolprente verskyn, onder meer 10 Things I Hate About You, The Patriot, Monster's Ball, A Knight's Tale en Brokeback Mountain. Hy het ook kort voor sy dood die rol van "The Joker" vertolk in die rolprent The Dark Knight.
Hierna volg ernstiger rolle om van sy beeld as tienerheld ontslae te raak. Hy speel in die oorlogsprent The Patriot saam met Mel Gibson. In 2005 speel hy en Jake Gyllenhaal in die prent Brokeback Mountain twee gay cowboys in die Wyoming van die sestigerjare. Daarvoor word Ledger in 2006 benoem vir ’n Golden Globe- en Oscar-toekenning. Hy speel ook die rol van "The Joker" in die Batman-film The Dark Knight, wat voor sy dood voltooi is, maar nog uitgereik moet word. In 2009 sou die fanatasie-avontuurprent The Imaginarium of Doctor Parnassus uitgereik word met Ledger in die rolverdeling.
Ledger was verloof aan die aktrise Michelle Williams, wat hy ontmoet het op die stel van Brokeback Mountain, waarin sy die rol van sy vrou vertolk. Hulle het ’n dogter, Matilda Rose, wat op 28 Oktober 2005 in Brooklyn, New York gebore is. Williams en Ledger is in Augustus 2007 uitmekaar.
Ledger is in Janurie 2008 op 28-jarige leeftyd dood in sy woonstel in die buurt SoHo, New York, aangetref met voorskrifmedisyne in sy badkamer. Volgens die polisie word sy dood as ’n ongeluk beskou.
Ontsluit van "https://af.wikipedia.org/w/index.php?title=Heath_Ledger&oldid=2027142"
Last edited on 12 Augustus 2019, at 16:58